**UPRAVNI ODJEL**

**ZA OPĆE I ZAJEDNIČKE POSLOVE**

KLASA:810-01/18-01/07

URBROJ: 2140/01-11-18-26

Krapina, 8. studenog 2018.

 Na temelju članka 61. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17.) točke IX. Kodeksa savjetovanja sa zainteresiranom javnošću u postupcima donošenja zakona, drugih propisa i akata (»Narodne novine«, br. 140/09) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) upućuje se

**Javni poziv** **za savjetovanje sa zainteresiranom javnošću**

 **u postupku donošenja**

**Godišnjeg plana razvoja sustava civilne zaštite na području**

**Krapinsko-zagorske županije za 2019. godinu s financijskim učincima za trogodišnje razdoblje**

 Člankom 17. stavkom 1. Zakona o sustavu civilne zaštite („Narodne novine“, broj 82/15.) propisano je da jedinice lokalne i područne (regionalne) samouprave u postupku donošenja proračuna razmatraju i usvajaju godišnju analizu stanja i donose godišnji plan razvoja sustava civilne zaštite s financijskim učincima za trogodišnje razdoblje.

 Člankom 61. stavkom 1. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17.), propisano je da su svi nositelji izrade planskih dokumenata u civilnoj zaštiti dužni u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja. Stavkom 2. istog članka propisano je se za potrebe

implementiranja načela interakcije s građanima i predstavnicima zainteresirane javnosti na razinama jedinica lokalne i područne (regionalne) samouprave adekvatno primjenjuje Kodeks savjetovanja sa zainteresiranom javnošću u postupcima donošenja zakona, drugih propisa i akata (»Narodne novine«, br. 140/09). Točkom IX. Kodeksa savjetovanja sa zainteresiranom javnošću u postupcima donošenja zakona, drugih propisa i akata određeno je da odredbe istog odgovarajuće primjenjuju tijela jedinica lokalne i područne (regionalne) samouprave i pravne osobe koje imaju javne ovlasti u postupcima donošenja općih akata kojima uređuju pitanja iz svoga djelokruga, a kojima se neposredno ostvaruju potrebe građana ili druga pitanja od interesa za opću dobrobit građana i pravnih osoba na njihovu području, odnosno području njihove djelatnosti (uređenje naselja i stanovanja, prostorno planiranje, komunalna djelatnost i druge javne službe, zaštita okoliša, i drugo). S obzirom na navedeno i s obzirom na odredbe Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.), poziva se zainteresirana javnost da svojim prijedlozima i sugestijama pridonese kvaliteti akta koji se donosi.

Svi u roku pristigli prijedlozi razmotrit će se i, oni prihvaćeni, unijeti u konačni prijedlog nacrta Godišnjeg plana razvoja sustava civilne zaštite na području Krapinsko-zagorske županije za 2019. godinu koji će se uputiti Županijskoj skupštini na usvajanje.

Svoje prijedloge možete u pisanom obliku poslati na adresu: Krapinsko-zagorska županija, Upravni odjel za opće i zajedničke poslove, Magistratska 1, Krapina, te na e-mail adresu: petra.vrancic@kzz.hr zaključno s danom 19. studenog 2018. godine.

 **PROČELNICA**

 Petra Vrančić Lež